26 नवंबर का पहला सत्र "समय से संवाद" शीर्षक से था। इसमें विनय भदौरिया ने अपना पत्र 'नवगीतों में राजनीति और व्यवस्था,' शैलेन्द्र शर्मा ने 'नवगीतों में महानगर,' रमाकांत ने नवगीतों में जनवाद, तथा निर्मल शुक्ल ने 'क्या नवगीत आज के समय से संवाद करने में सक्षम है॔" पत्र पढ़े। इस अवसर पर कानपुर से आये वीरेंद्र आस्तिक और माहेश्वर तिवारी ने प्रस्तुत किए गए पत्रों पर विस्तार से टिप्पणी की। प्रत्येक पत्र वाचन के उपरान्त वक्ता से खुलकर टिप्पणी की गई जिससे नवगीतों के विषय में जानकारी का आदान प्रदान आपस में हुआ।